Уста Колю Фичето • Никола Иванов Фичев (Кольо Фичето) • Pravoslavieto.com\nНикола Иванов Фичев (Кольо Фичето)\n1800 - 1881 година\nНикола Иванов Фичев (Колю Фичето) е гениален български възрожденски архитект, строител, каменоделец и дърворезбар, създал емблематични за Българското възраждане храмове, обществени и жилищни сгради, мостове и др. в българските земи и крайдунавските области на Румъния.\nОт съвременниците си ценен като майстор (уста). От наследниците си ценен като всепризнат първомайстор на националната архитектура, който доразвил и осъвременил строителната традиция и, променяйки със замах националната архитектура, оформил насоката на по-нататъшното й развитие.\nПървомайстор Никола Фичев - живот и творчество\nПрез 70-те години на миналия век във фундаменталния си труд "Дунавска България и Балканът" австрийският учен и пътешественик Феликс Каниц не на едно място изказва възхищението си от сътвореното от Първомайстора. На него дължим лаконичното, но живо описание от срещата между двамата през 1872 година в пълния с местни селяни хан на село Фида бей (преименувано на Марийно, а по-късно на Велчево), Плаковска община.\nВнимателното прочитане на българските пътеписи на Каниц обаче неочаквано ни разкри и нещо ново - сведенията за един непознат досега строеж на Никола Фичев. Когато ученият в 1871 година отседнал в Селвиево в хана на Иванчо Станчооглу, там той видял едно ново крило, изградено от Първомайстора.\n"Чудесно украсената с ковано желязо ограда на чердака, прославила своя търновски майстор, беше най-красивата част от малката нова пристройка в европейски стил, която предприемчивият Иванчу бе прибавил към иначе чисто турски полусрутен хан. пише Каниц и добавя Колко доволен би бил пътешественикът, ако навсякъде в илирийския триъгълник попадаше на подобен подслон..."\nШест години по-късно, възхитен от моста до град Бяла, испанският журналист Сатурнино Хименес, кореспондент на мадридския вестник "Ла Академия", посвещава на Никола Фичев не един ред в дописките си и му отделя специално внимание в лекцията си "Моите пътешествия на Балканите и в Мала Азия", изнесена в Мадрид през март 1883 година пред Географското дружество. В тези текстове, освен че със суперлативи отбелязва "изключително оригиналната конструкция" на "прекрасния" Беленски мост на Никола Фичев, той пише: "Негово дело са и други съоръжения, като например великолепният мост на река Осъм в Ловеч, много чешми за обществено ползване и немалко мелници." Последното е нещо ново в нашите познания за творческото амплоа на Първомайстора.\nМалко след това един румънец посещава свой български приятел в Търново и впоследствие, в 1895 година, под абревиатурата А.К.П. публикува впечатленията от пътуването си в списанието "Ateneul Roman". Тук откриваме един любопитен текст:\n"Преминахме Янтра по-голям и красив каменен мост, дело на беден майстор-зидар от Търново, чието име за щастие се пази в паметта на жителите и в книгите на чуждите пътешественици, защото иначе бъдещото поколение съвсем не би знаело нито кой е бил майсторът, който го е построил, нито от какъв род е бил. Голямата каменна плоча, закачена на широк стълб в средата на моста, която сочела датата на построяването му и името на българския майстор била взета от русите и отнесена, както се твърди, в един Петербургски музей."\nВеднага искам да започна с това, че те са доста объркани още по отношение на мястото на неговото раждане. В 1893 година Дабко УстаГенчов отбелязва, че Никола Фичев е "роден в 1800 година в Дряново". В търновския пътеводител от 1907 година арх. Козаров твърди същото: "Роден... в град Дряново от бедни родители". Това считат в 1952 година арх. Стоян Манев и в 1965 година Асен Василев. В "Енциклопедия на изобразителните изкуства в България" и "Енциклопедия България" твърдението е фиксирано вече като установен факт. Факт, но явно за академичните издания, докато в Дряновско витаят други легенди.\nКозаров посочва, че малкият Никола е даден за чирак на десетгодишна възраст и когато се върнал от първия си "гурбет", "майка му го главила при постоянен майстор, при който работил следващите 78 години." Кой е този негов пръв учител и дали той не е бил от Марча, ние не знаем. По това време в самото Дряново е имало няколко известни устабашии, но не е задължително да приемем, че става въпрос за някой от тях. Известно е обаче, че с този майстор той е работел из Добруджа и Влахия. По-късно, през 1824 година, вече като калфабашия Фичев започва да работи при роднината си Станю Марангозина от село Армянковци в неговото търновско ателие.\nВ ръкопис на Петър Богданов се твърди, че Никола Фичев се преселил в Търново през 1824 година. Дабко УстаГенчов посочва 1821 година, а Козаров 1830 година и при това заедно "с жена си и първородното си дете Иван".\nЗа да разгадаем този въпрос ни помогна един архивен документ от Дряновския исторически музей. В него се дават данни за къщата на Никола Фичев в Дряново, намирала се зад днешното училище "Атанас Смирнов".\nЗа нас интересен е текстът, от който научаваме как Михо Карамихов от село Балванци се е сдобил с тази къща. Историята е дълга, но в крайна сметка се свежда до това, че съпругата на Михо Марина, помолила своите братя известните търновски търговци Чалъкови да й помогнат да си купят къща в Дряново или Търново. Този разговор се провел в Търново, в магазина за железария и други строителни материали на братята в присъствието на случайно пазаруващия тук Никола Фичев. Като чул разговора, майсторът казал, че "отдавна търси да продаде своята къща в Дряново, за да си купи в Търново, понеже семейството му било в Дряново и той си ходел там по-често пеш, с което губел много време и сили." Следователно, започвайки работа при Станю около 1824 година, Никола Фичев е съумял да продаде къщата си в Дряново и да купи нова в Търново едва няколко години по-късно, около 1830 година, именно когато преместил тук цялото си семейство.\nТези години младият калфа посвещава главно на изучаването на резбарството и дограмаджийството при талантливия белишки марангоз Станю. Дабко УстаГенчов отбелязва, че "в работата си той е бил много точен, акуратен и изработените предмети го издавали за един вещ майстордюлгерин." Освен работата си при Станю, практикувана предимно през зимните месеци, през лятото Никола Фичев продължавал да работи по строежи заедно с някой си "уста Велю от дряновските колиби".\nСчита се, че в 1831 година, когато заедно с Иван Бърната и джуровчанците Грозю Нейчев и племенниците му Пеню и Петко се включва в тайфата на тревненския устабашия Димитър Радев Софиалиата за строежа на монашеския корпус от източното крило и съборната черква в Преображенския манастир, Фичев е бил заклет и за делото на Велчовата завера. Устабашията му, който е един от ръководителите на подготвяното въстание, след разкриването на съзаклятниците през април 1835 година бил заловен на строежа и обесен. Според две писмени свидетелства от светопреображенски монаси, събрани от Никола Каранешев в началото на нашия век, след смъртта на Димитър Софиалиата “дядо Иван Бърната и Никола Фичето, уплашени да не би церковата да остане неизкарана ... прибързаха да превият кубето. Толкова ниско и цялата церкова по-малка, като смалиха калъпите, така също и кубето..." Така черквата е била набързо завършена в същата печална 1835 година в сегашния си неугледен вид, разнообразен единствено от остроумните стенописи на Захарий Зограф по фасадите, довършващи това, което майсторите не успели да създадат в бързината.\nПрез следващата 1836 година обаче младият майстор успява най-сетне да разкрие своите възможности. Още със завършването на работата в Преображенския манастир той се включва в строителната тайфа на стария търновски устабашия Иван Давдата, която предната 1934 година е започнала градежа на голяма черква, посветена на Свети Никола в търновската махала Вароша. Както отбелязва Дабко УстаГенчов, уста Иван "отначало приел младия Фичев като прост надничар (башкалия б.а.), ала щом оценил после неговите способности, избрал го за свой помощник и му поверил всичката си работа". По- късно обаче устабашията, който бил "човек в преминала възраст", се поболял сериозно и тогава "препоръчал на гражданите за свой наместник помощника си Фичова. Църковното настоятелство без двоумение предало довършването на черквата на младия майстор-зидар, който наистина оправдал доверието му..."\nВ книжнината, посветена на Никола Фичев, се смята, че това е моментът, когато заради добрата си работа той бил препасан за майстор. Това обаче не е така. По това време организационната система на еснафите е била напълно избистрена и правилата й били много строго съблюдавани. Известните ни исторически сведения, а те са не едно, показват, че в етапите на своето професионално развитие всеки занаятчия е трябвало последователно да премине през четири етапа, докато започне самостоятелна практика, а именно чирак, калфа, баш калфа (калфабашия) и наемен майстор без собствен капитал (башкалия). Така че, получавайки майсторско звание, никой автоматично не е ставал "уста", наемащ и ръководещ постройки начело на строителен екип. Той постепенно е трябвало да завоюва своето място на строителния пазар в условията на голяма конкуренция. А членовете на еснафа не са имали интерес твърде често да произвеждат майстори, т.е. свои потенциални конкуренти. Както вече установихме, Никола Фичев е станал калфа около 1817-1818 година, така че при окончателното си преселване в Търново около 1830 година той вече е бил калфабашия. Така че е могъл да бъде произведен в башкалия (млад майстор) единствено в 1833 година. В строителното ателие на уста Иван Давдата той несъмнено се е включил като млад наемен майстор без самостоятелна практика. Именно затова в 1836 година е можел безпроблемно да поеме по-нататъшното строителство на черквата "Св. Никола" в Търново, като църковното настоятелство не поставило под въпрос неговата правоспособност. Както посочихме по-горе Дабко УстаГенчов отбелязва това категорично: "Църковното настоятелство без двоумение предало довършването на черквата на младия майстор-зидар ..."\nПрез следващия петгодишен период името на Никола Фичев е споменато само веднъж в сметководната книга на Преображенския манастир за 1839 година като майстор, наел изработката на иконостас за съборната черква. За този иконостас обаче в един Белишки ръкопис се твърди изрично, че е бил работен от Станю Марангозина, както впрочем още и иконостасите на "Св. Никола" и "Св. Богородица" в Търново, на съборната черква в Плаковския манастир и царските двери на Килифаревския т.е. на всички ранни черкви, градени от Никола Фичев. Като се има предвид, че информатор на автора е бил внук на Станю и самият той резбар, нямаме причина да се съмняваме в достоверността на написаното. Още повече, че досега авторството на тези творби е неустановено, нещо което е рядкост за Търновско, където резбарите обикновено се знаят. Можем спокойно да твърдим, че като строител на тези черкви Фичев е наемал и изработките на иконостасите им в съдружие със стария си приятел и родственик Станю. И несъмнено през зимните месеци той е работел заедно с него. Това съдружие според Белишкия ръкопис е продължило до 1848 година, след което Станю е започнал да работи самостоятелно.\nРазвитието на архитектурните идеи, заложени при съборната черква на Килифаревския манастир, изкристализират с пълна сила още при следващата черква на майстора "Рождество Пресветая Богородици" в Търново (1842-1844). Тук неговото творческо самочувствие и създаденият му обществен авторитет са вече достатъчно укрепнали, за да се запише в църковната кондика, че сградата е дело на "архитекъ: Колю Фиче". И с пълно право, защото това е една творба, достойна за възхищение.\nНаистина в планово отношение черквата е решена в традиционната за българските земи трикорабна псевдобазилика с аркаден открит нартекс, позната ни от тридесетте години в няколко севернобългарски реализации, най-добрите от които принадлежат на тревненския първомайстор Димитър Сергюв. Всичко останало обаче носи нов почерк. Подчертани са в напречно отношение страничните изходи от наоса с елегантни балдахинови портици. Абсидите преливат в единен вълнообразен обем, разигран в плавна извита линия не само в план, но и по контура на корнизите. За първи път при тази черква Никола Фичев прилага върху западния фронтон и станалата по-късно легендарна "двойна фичевска кобилица" една плавна вълнообразна трицентрова линия, извисяваща се към небето по оста на симетрия. И върху тази изящна форма вместо кръст майсторът поставя обемната каменна скулптора на готов да литне орел. Неговият таен символ за възраждащия се български дух, който десетилетия след това ще откриваме в различни превъплъщения върху фичевите сгради.\nОт тези активни творчески години са ни известни още няколко сгради на Първомайстора. В 1846 година той завършва малката живописна черква "Успение Богородично" в село Присово. Въпреки че това е сграда, градена с ограничени средства, тя притежава елегантна архитектура с характерните фичеви ломбардски аркатури и мощен конвексноконкавен корниз върху лента от тухлен зъборез.\nЗа да анализираме този въпрос обаче, най-напред трябва да изясним няколко неща. Още Феликс Каниц и Константин Иречек от камбанарията на своето европейско възпитание и разбирания за архитектурата говорят за Никола Фичев като за "прост зидарски майстор", "с ограничени, елементарни знания". След тези изявления на високоуважавани учени на пишещите за него, начиная с първите му биографи, не им е оставало нищо друго, освен да започнат да го титулуват "самоук", макар и с добавка "гений".\nМногобройните “съвременни технически училища", за които говори Феликс Каниц, са изобретение на ХVIII и найвече ХIХ век. И няма нищо чудно в това, че в западналата Османска империя през тези векове е продължила да съществува старата европейска система на архитектурно обучение тази на практическите строителни ателиета. Тук преподаватели са били първомайсторите, предаващи на чираците и калфите събрания хилядолетен опит и личните си виждания за архитектурата. Тук, участвайки в десетки строежи, те са придобивали и практически познания за материалите и конструкциите, за фундирането и покриването, за функционалните схеми и архитектурната естетика, за каменоделството и дърворезбата, за количествените и стойностни сметки и начина за сключване на контракти с поемане на гаранционни срокове и етични отговорности. И най-добрите български архитектурностроителни школи са били тези, които са имали най-дълъг, многовековен опит, а именно Търновската, Дебърската, Костурската, Корчанската и Радомирската. Опит както в масивните, така и в паянтовите конструкции.\nНелепо е да се твърди, че един майстор като Никола Фичев, обучаван по този начин в продължение на 23 години от десетгодишната до Христовата си възраст, е бил "самоук" и "неук". При препасването си за майстор той е имал в определено отношение неизмеримо повече строителни познания и опит от завършилите няколкогодишните технически училища европейци.\nКакто отбелязват биографите му в началото на 30-те години, работейки заедно със Станю Марангозина, той се е доограмотил. Няколкото по-късни запазени негови сметки показват един обработен скорописен почерк на човек, който често се занимава с писане и изчисления. Той не изписва бавно, несигурно и разкривено буквите, не! Личи си, че изписаното се състезава със скоростта на мисълта и изчисленията му. А количествените му сметки са били толкова перфектни, че в не един случай след завършването на строежа не оставало почти нищо от приготвения материал. Първомайстора е владеел освен матерния си език още турски "фарси" (т.е. безупречно) и разбираемо гръцки и румънски.\nИ накрая, нека се спрем и върху разногласието между авторите по въпроса дали Никола Фичев е изработвал планове за сградите си или само дървени и восъчни макети. Една част от писалите по този въпрос твърди, че "за постройките си Фичов не давал никакви планове и проекти, защото не умеел да чертае такива". Но редица публикации сочат друго. В търновския пътеводител от 1907 година арх. Козаров е записал нечий спомен за майстора, според който, когато той станал известен "отвсякъде го канеха да скрои план на църквата и да наглежда работенето й." В един османотурски документ за строителството на моста в Ловеч се споменава, че майсторът "се е върнал оттам в Търново с подготвените материали", т.е. одобрени проекти и изчисления. Андрей Торньов, вследствие на разговора си през 1902 година с работилия заедно с Никола Фичев майстор Раю Пенюв от село Черешово, отбелязва: "Колю Фичето макар и неграмотен (?) обаче за своите постройки си е изготвял чертежи-проекти." В статията, към която за първи път публикува посмъртната снимка на Първомайстора, търновчанинът Георги Ганчев е също категоричен: "Аз с очите си съм виждал как уста Колю нарисува плана на общината..." И продължава: "както за плана, така и за строежа на зданието се почудиха тогава всички майстори и дюлгери и европейски инженери, между които един от Цариград, който бе повикан да уреди плана, но не можа и си отиде." През 1952 година арх. Стефан Манев е още по-категоричен: "Знае се с положителност, че Колю Фичето е нанасял графично своите проекти... Той си е служил с линеал и триъгълник. Неговият внук, сега покойник (за съжаление не посочва точно кой б. а.), си спомня как дядо му Колю след уморителен ден на своите строежи е създавал своите проекти. Ето какво разказва той: "Аз дълго гледах с детските си очи чудните чертички, облегнал ръце на коленете му вечер край камината. Баба, която се занимаваше с внучетата, от време на време подканваше стареца да прекъсне работата си и да вечеря, а дядо, който даже не надигаше глава, продължаваше да размерва нещо по дъската."\nНеобходимо е да сложим най-после точка на насажданата волно или неволно повече от сто години представа за него като за "самоук", "неграмотен", "полуграмотен", "прост майсторзидар" и пр. и пр. Архитект Никола Фичев не е бил нищо от това. Той е професионално образования, интелигентен, високо талантлив творец, доказал на съвременниците си своя съзидателен гений с не една сграда и съоръжение. При всичко това е бил и обществено ангажирана личност, болееща за свободата и просперитета на своя народ. Бил е дълбоко вярващ в християнските добродетели човек. С други думи, с право Никола Фичев се счита за една от най-ярките ренесансови фигури на българското Възраждане.\nВ преломната 1849 година Първомайстора започва едновременно строителството на черквите "Св. Димитър" в Лясковец, "Св. Никола" в Горна Оряховица, "Св. Николай" в Дряново и "Св. Марина" в Търново, както и на някои къщи в старопрестолния град, между които основно място заема тази на Никола Коюв, известна под името "Къщата с маймунката". По същото време според нас той строи още и къщи в Лясковец и Горна Оряховица. През 1850 година изгражда и хана на х.Минчо Хаджицачев в Търново.\nТази широкомащабна строителна програма, подета в 1849 година, той приключва успешно за три години, което показва удивителна трудоспособност и организаторски талант. Още в същата 1849 година са завършени жилищнотърговската сграда на Никола Коюв и черквата "Св. Димитър" в Лясковец. На следващата 1850 година са привършени "Св. Марина" и хана на х. Минчо в Търново, в 1851 "Св. Никола" в Дряново и накрая през 1852 година "Св. Никола" в Горна Оряховица.


ВЪВ ВАРНА ОТБЕЛЯЗАХА ДЕНЯ НА МОРЯКА - Pan.bg\nВЪВ ВАРНА ОТБЕЛЯЗАХА ДЕНЯ НА МОРЯКА\nPan.bg 26 юни 2016 | 14:40 (1952) (0)\nНа 25 юни в Ления театър във Варна за четвърта поредна година бе отбелязан Международният ден на моряка, организиран от Инициативен комитет с председател кмета на града Иван Портних и подпомогнат финансово от морския бизнес. Концертът започна с изпълнения на Представителния духов оркестър на ВМС с диригент капитан ІІІ ранг Мирослав Трифонов. Приветствия поднесоха главен механик Петър Дончев – изпълнителен директор на менинговата компания „Промар“, и заместник-кметът на Община Варна Коста Базитов. Прочетени бяха поздравителни адреси от името на командира на ВМС контраадмирал Митко Петев и от директора на ДМА-Варна к.д.п. Валентин Енчев.\nГлавното в официалната част бе връчването на наградите на класиралите се на призовите места в конкурса „Диря в морето“. Те бяха обявени от председателя на журито Атанас Стойчев. Връчени бяха общо 19 награди, както следва – първа, специална, втора, трета, поощрителна:\nЗа проза – на Стойчо Пенев, Драгни Драгнев, Красимир Бачков и Владимир Коловски. За поезия – на Христо Бондоков, Ивелина Никова, Нели Пигулева, Теа Монева и Ванина Билчева. За живопис и графика - на Пламен Енев, Николай Лазаров, Стамен Стаменов, Ангел Ангелов и Георги Георгиев. За фотография – на Валентин Георгиев, Гинчо Гинчев, Ивелин Калоянов, Сияна Струнчева и Валентин Петранов.\nВ емоционално слово контраадмирал Митко Петев – командир на ВМС, поздрави гражданските и военните моряци, заетите в морския бизнес, наука и образование и връчи наградите в раздел „Фотография“. В тазгодишния конкурс „Диря в морето“ за първи път, наред с професионално свързаните с морето, бе допуснато участие и на членове на техните семейства. Някои от тях взеха и награди. Най-млада сред наградените е студентка от ВВМУ „Н. Й. Вапцаров“.\nПрограмата продължи със стихове на поета Чони Чонев, изпълнени от капитан ІІ ранг о.р. Стен Лазаров, изпълнения на вокална група „Корали“ към СОСЗР – Варна, и „морски“ концерт на певицата Тони Димитрова.\nПредставителният духов оркестър на ВМС\nПриветствие на главен механик\nПриветствие на Коста Базитов\nАтанас Стойчев обявява резултатите\nСлово на контраадмирал Митко Петев\nНа сцената – Тони Димитрова\nФРЕГАТА „ДРЪЗКИ” СЕ ЗАВЪРНА ОТ ЗАДГРАНИЧНО ПЛАВАНЕ… 0 25\nСАЩ ще възпират руския флот с призрачни кораби роботи… 0 101\n4 кораба на НАТО изнервиха руския Балтийски флот 1 141\nФрегата „Дръзки” се завърна от задгранично плаване 0 146\nВ Русия започна опитно-конструкторска работа по… 0 265\nВоенен експерт: руският флот може да реагира незабавно… 0 400\nСАЩ ще създадат безпилотен боен флот 1 223\nЧетири кораба на НАТО в Балтийско море притесниха… 0 307


Спорт | Снимка на деня: Как Венцислав Стефанов "доведе" Путин на финала за Купата на България - Dnevnik.bg\nСнимка на деня: Как Венцислав Стефанов "доведе" Путин на финала за Купата на България\n07:24, 10 май 18 , 11059\nСнимка на деня: В Хонконг обезвредиха бомба от Втората световна война\nРейтинг: 6243 07:33, 10 май 18 Неутрално\nСикаджийски мурафети. Неслучайно финалът се игра и на 9-ти май.\nРейтинг: 937 07:35, 10 май 18 Неутрално\nУникален чичо Венци! Уникален! Това с т-шърта с лика на Путин беше култово! А какво да кажем за - "Най-много се радвам, че завоювахме този успех в деня на победата. Не на Европа, а на победата над фашистка Германия." Браво чичо Венци!\nРейтинг: 2944 07:38, 10 май 18 Весело\nЧичо Венци е по тежък от Спас !\nС една купа...\nРейтинг: 2606 07:40, 10 май 18 Весело\nЧичо Венци се е побъркал от радост!\nРейтинг: 1294 07:42, 10 май 18 Неутрално\nИзглежда, че в хибридната война Путин дава повече.\nРейтинг: 1830 08:02, 10 май 18 Весело\nНе на Европа, а на победата над фашистка Германия.\nНякой да светне бат Венци че такова животно като Фашистка Германия НЯМА !!! Ако иска да е фашизъм нека избере Италия . Браво гордост българска .\nЕле пък с това 3Д с тениската. Браво ,БРаво , Браво Бат Венци . 100% Спечели яки кинти от тотото.\nРейтинг: 1839 08:05, 10 май 18 Неутрално\nУжас. Не остана отбор, за който човек да се радва. Едно време беше въпрос на опозиционерство да симпатизираш на Левски или на Славия. Сега като им гледам началниците и собствениците, се отвращавам.\nРейтинг: 1224 08:23, 10 май 18 Неутрално\nКоя година е било опозиционерство да си от Левски?\n08:29, 10 май 18\nРейтинг: 2374 08:31, 10 май 18 Неутрално\nОдавна трябваше да сте на топло и ти и твоят приятел но.. така е у нас\nКогато беше "Левски", а не Левски-Спартак\n08:31, 10 май 18\nРейтинг: 328 08:41, 10 май 18 Неутрално\nРейтинг: 3552 08:43, 10 май 18 Неутрално\n"Преди награждаването Стефанов беше с червена тениска, но се преоблече за паметния момент."\nИзглежда тениската с образа на Путин е била обща. Ако беше спечелил "Левски" щеше да я облече Спас Русев.\nРейтинг: 237 08:47, 10 май 18 Неутрално\nМного права ! Браво ! Личи си, че си от центъра на София :)\nРейтинг: 531 08:48, 10 май 18 Весело\nА Путин след полагането на четвъртата президентска клетва си е татуирал лика на Венци на едно място, където слънце не огрява!\nРейтинг: 237 08:49, 10 май 18 Разстроено\nМаджо, 9ти, Чичо Венци с лик на Путин и десетки хиляди орки. Това е вече плашещия празник за деня на победата.\nРейтинг: 237 08:49, 10 май 18 Неутрално\nОт Славия съм от както се помня(роден съм до първото им игрище), но повече няма да им симпатизирам, докато тоя боклук им е собственик.\nРейтинг: 3552 08:51, 10 май 18 Неутрално\nДо коментар [#8] от "Мондиана":Коя година е било опозиционерство да си от Левски?\nВ годините на социализЪма, приятелю. ЦСКА (преди това ЦДНА) беше отбор на армията, т.е. на властта. Създаден едва в 1948 г. А "Славия" и "Левски" са стари отбори - единият от 1913 г., другият от 1914 г. Да бъдеш от "Славия" или "Левски" беше нещо като разграничаване от властта. А на мач да се извикаш срещу "чорбата" си беше може би единствената легална възможност да се "изокаш" срещу властта.\nРейтинг: 692 09:00, 10 май 18 Неутрално\nЛевски-Спартак (официалното име) си беше съвсем казионно отбор на Народната Милиция.\nАко в онези времена беше спортист (не само футболист) и ти предстоеше казарма, трябваше да преминеш в ЦСКА или(!) Левски-Спартак, за да ти броят спорта за служба.\nТака измъкваха спортните таланти от школите из страната.\nЧе Левски-Спартак е бил “опозиционен” е смехотворно.\nРейтинг: 1839 09:08, 10 май 18 Неутрално\nМного отдавна. 60-те и 70-те години. Макар че в един момент сляха Левски с отбора на МВР и го прекръстиха на Левски-Спартак. Предполагам именно за да прекършат опозиционния елемент и внушения. Помня и погребението на Гунди. Имало е невиждано много хора и това също не се е понравило на властта. Всъщност тогава за пръв и единствен път се е събрало множество извън дирижираите от властта сборища от типа на манифестации. Баща ми тогава ходи и се върна със скъсан панталон. Така че имам сведения от първа ръка. Аз лично бях от Левски като контрапункт на ЦСКА, които бяха отбора на армията, на властта.\nРейтинг: 933 09:14, 10 май 18 Неутрално\nАз съм цесекар и не крия, че на тоя мач симпатизирах на Славия. Но ако знаех, че тоя тумбак ще се изтъпани пред камерите с тениска на Путин, по-добре Левски да бе взел купата.\nРейтинг: 415 09:19, 10 май 18 Неутрално\nАко съдим по неграмотния израз "фашистка Германия", този тъпанар за последно е чел книга през 1987-ма. Но колата му е фашистка, уредите в кухнята също. Само фланелката му на Путин. Повече такива уроди да рекламират Путинския свят, по-добре!\nРейтинг: 1830 09:32, 10 май 18 Неутрално\nДо коментар [#24] от "dimitarkotzev":\nфанелката пък вероятно е китайска или виетнамска . Само акъла му руски .\nИначе не е задължително да е чел последно преди 1989 година . И до сега в много руски издания Германия все си я карат на фашистка . Иди им обяснявай къде бъркат :Д\nРейтинг: 459 09:32, 10 май 18 Неутрално\n—цитат от коментар 24 на dimitarkotzev\nРусофилията не се основава на здрава логика, а на силна индоктринация в ранна детска възраст. Тя е форма на когнитивен дисонанс. Както не може да промениш възпитанието на един човек, което е получил между годините 1-7, така и с русофилията - до гроб е.\nРейтинг: 314 09:33, 10 май 18 Неутрално\nОщетен от комунистите отбор е Славия... с почти изчезнала фенска маса. А, Подуене обичат да го играят репресирани, но толкова купи и титли, които са взели в такъв отрязък от време, колкото по време на комунизма не са имали нито преди 9, нито след 10. За това като чуете агент Николай и спонсорирания от ВТБ отбор следващия път да си отваря устата по темата ... просто им теглете една майна.\nРейтинг: 1839 09:33, 10 май 18 Неутрално\nНедоубита, недоизселена и недопрокудена в чужбина буржоазия. Чудя се какъв емотикон да сложа - на усмивка или на плач.\nРейтинг: 8 09:34, 10 май 18 Неутрално\nДедо Венци с това туловище направи анти-реклама на празника.\nРейтинг: 1616 09:44, 10 май 18 Неутрално\nСамо като им види човек лицата на видните публични русофили (тоя тулуп, Гергов, Корнелия, Радев, Ерменков и така нататък) и му става ясно за каква природна интелигентност става въпрос.\nРейтинг: 1243 09:45, 10 май 18 Неутрално\nГолямо опозиционерство е било да симпатизираш на отбора на МВР!\nКак ги измисляте тези?!\nРейтинг: 432 09:51, 10 май 18 Неутрално\nПреди 89 година Славия беше елитен отбор-много кратен вносител на купата на СА, няколко втори места в шампионата, полуфинал в европейския турнир на носителите на националните купи с Глазгоу рейнджърс, с такива национали като Симеонов, Ал.Василев (Чоко),Добромир Ташков, Ал.Шаламанв (Шами) и т.н.Днес Славия е посредствен отбор.Бати ви Венци съсипа Славия.Доведе руски треньор, при който Славия трябваше да се спасява от изпадане.Днешната победа се дължи на треньора и играчите, въпреки бате ви Венци.\nРейтинг: 1839 09:51, 10 май 18 Неутрално\nДо коментар [#31] от "мики маус":\nАко си беше направил труда да прочетеш по-горните постинги, щеше да видиш колко си смешен. Всъщност си трагичен, защото ти се налага да си продаваш душата, за да тровиш атмосферата. Давай, доста хора се препитават така.\nРейтинг: 8979 09:51, 10 май 18 Неутрално\nРейтинг: 1214 09:52, 10 май 18 Неутрално\nДо коментар [#21] от "enterfornone":\nПрисъединяването на Левски към МВР беше именно начин да се постави "отбора на народа" под контрола на властта. Славия пъг играеше от името на Строителни войски и т. н. Да обвиняваш левски за това, което тоталитарната държава и направила с него, е нелепо и неграмотно.\nРейтинг: 554 09:58, 10 май 18 Неутрално\nБандитите си личат отдалече. Въпросът е, че са били приятели/познати на премиера, пък той сега е виден европеец.\nРейтинг: 1695 10:19, 10 май 18 Гневно\nЖалък тип. Сигурно на пижамата му има Сталин.\nРейтинг: 989 10:38, 10 май 18 Неутрално\nкомуне = мутра/душевно болен\nРейтинг: 1510 11:08, 10 май 18 Любопитно\nТова имал - това облякъл. Може да няма парички да ги купи нещо друго, горкия....\nРейтинг: 361 12:00, 10 май 18 Неутрално\nДо коментар [#32] от "dlagnikov":\nВсъщност съсипването на Славия започва 1944 , до преди войната това е най успешният клуб поне в София .\nРейтинг: 495 12:27, 10 май 18 Неутрално\nНякой има ли представа дали заминаването на БГ евреите след 1944 г има нещо общо с драстичното намаляване на фенската маса на Славия или е просто фолклор? Звучи доста разумен довод , как така от доста популярен клуб с фенска маса изведнъж стават бутиков клуб с шепа привърженици.\nРейтинг: 794 12:35, 10 май 18 Неутрално\nМутрите в БГ явно помнят строя, от чийто разпад произлязоха.\nРейтинг: 354 13:17, 10 май 18 Неутрално\nМъж в България след средна възраст няма как да е либерал и да харесва ЕС, така че не съм изненадан толкова от това че е привърженик на Путин.\nИзненадва ме това че толкова открито иска да прати политическо послание чрез тази тениска и това изявление, все пак това да се идентифицира с някаква политика може само разделя, а не обединява привържениците на отбора му - просто лош бизнес.\nВместо тук всички да се дразним, най-лесно е така - виждат се спонсорите на отбора и се започва кампания във Фейсбук на натиск върху спонсорите за това че докато спонсорират Славия, те реално правят политическо изявление в подкрепа на Путин, и може да ги питат - и "вие като спонсор на ФК Славия, част ли сте от Армия России".\nРейтинг: 307 14:44, 10 май 18 Неутрално\nНавсякъде шибана путинофилска пропаганда. Не ми стигаше онанирането около МОЧА вчера пък и в края на деня гледам финала Левски - Славия и няма как де не чуя нещо за Деня на „Победата" и то от президент на отбор, който дълго време има славата на „буржоазен".\nРейтинг: 781 16:04, 10 май 18 Неутрално\nТакова е нивото на русофилите - мутри и редови идиоти.\nРейтинг: 986 16:22, 10 май 18 Неутрално\nДебелият плондир е ясно ,че бърка фашизъм с национал-социализъм. Но снощи по новините на БНТ, само това повтаряха - "победата над фашистка Германия и фашизма". Нито един път не чух "нацистка", хеле пък " национал-социалистическа". Убеден съм ,че е целенасочено.\nРейтинг: 479 17:26, 10 май 18 Разстроено\nВенци е долен шопар, Славия ще го преживее. Жалко, че хвърли\nтъмна сянка върху радостта на изстрадалите слависти.\nРейтинг: 318 23:12, 10 май 18 Неутрално\nДо коментар [#20] от "Един препатил": Да, за да симпатизираш на ЦСКА означаваше, че имаш принадлежност или към властта, или към армията ,или не си софиянец.\nРейтинг: 486 08:16, 11 май 18 Гневно\nБезумно обнагляла и опростачена мутра!\nРейтинг: 416 17:08, 11 май 18 Неутрално\nКоя купа е вдигнал този ? Тази на България или тази на Съвтската армия ?\nРейтинг: 238 08:46, 12 май 18 Неутрално\nДо коментар [#41] от "Весел дрон":\n...едва ли има връзка. Проблема на Славия е настъпилия комунизъм в България. Заради създаването на цска, по съветски модел, единия от двата големи отбора в страната става излишен ( Славия или Левски). И тъй като “белите“ се считат за “царски“ отбор, избора, кой да бъде съперник на цска се избистря от само себе си, така постепенно и фенската маса се оттегля. И въпреки това, феновете на Славия не са малко, просто венци нанесе и продължава да нанася повече поразии и от комунистите, и хората не искат да ходят на измислени и уредени мачове.\nПрезидентът на "Славия" Венцислав Стефанов облече фланелка с образа на руския президент Владимир Путин във военна униформа за награждаването на отбора си на "Васил Левски" след победата с 4:2 срещу "Левски" след дузпи във финала за Купата на България. На бялата тениска имаше надпис: "Армия России". "На "Славия" ѝ приляга тази Купа на България. Най-много се радвам, че завоювахме този успех в деня на победата. Не на Европа, а на победата над фашистка Германия. И на нас ни приляга това нещо. Посвещавам го на моя приятел Младен (Младен Михалев-Маджо) и на всички хора, които се трудиха и се бориха за успеха на "Славия", каза Стефанов пред "Нова спорт".\n21:59, 05 апр 20 / Цитат на деня 98


Прессекретариатът на Радев изпрати гневно писмо по повод статия на "Дойче веле" - Нова Вест\nНачало България Прессекретариатът на Радев изпрати гневно писмо по повод статия на „Дойче веле“\nПрессекретариатът на Радев изпрати гневно писмо по повод статия на „Дойче веле“\n„Отказът на право на отговор не се вписва в традициите на една свободна обществена медия“, това е позиция на прессекретариата на държавния глава\nВ навечерието на посещението на българския държавен глава в Германия, немскоезичното издание на „Дойче веле“ публикува статията „Двете лица на Румен Радев“. Материалът не отговаря на професионалната етика и журналистическите стандарти, още повече, че редица твърдения, свързани с дейността на президента Румен Радев, категорично не отговарят на истината. Разбира се, право на една свободна медия е да интерпретира обществените процеси, но когато този анализ се базира върху неверни слухове и интерпретации възниква въпрос за достоверността и почтеността на представената информация. По тази причина на 16 май прессекретариатът на държавния глава изпрати право на отговор до „Дойче веле“, като до днес все още няма публична реакция от страна на медията. Не се вписва в традициите на една свободна обществена медия да отказва право на отговор по отношение на публикуван материал, срещу който има аргументирано възражение, че внушава определени недостоверни изводи.\nТова е и пълният текст на писмото, което е изпратено от президентството до редакцията на германската медия „Дойче веле“:\nУважаеми г-н Лимбург,\nУважаеми г-н Неринг,\nПиша Ви това писмо във връзка с публикуваната на 13 май т.г. статия „Двете лица на Румен Радев“ на интернет-страницата на „Дойче веле“.\nСчитам, че информирането на германската общественост за теми, свързани с България, се гради на отговорността на една обществена медия към гражданите и на двете държави. В този процес водещи следва да са фактите, независимо от пристрастията и убежденията на анализаторите. Обективното отразяване е важно условие за утвърждаването на образа на всяка медия като надежден източник на информация. Тази значимост нараства още повече, когато става въпрос за възприятията, които тя създава в гражданите на две приятелски и съюзнически държави.\nВ статията „Двете лица на Румен Радев“ тези принципи не са спазени и направените изводи се базират предимно на неверни внушения, а не върху реални факти.\nОбщественото и политическо противопоставяне между президента Румен Радев и правителството на бившия премиер Бойко Борисов по същество не е сблъсквало „прозападна и проруска“ противоположности. Тези понятия са плували единствено в пяната на политическия дебат в България, чиято цел е бил опитът на бившите управляващи да прикрият категоричното отхвърляне от държавния глава на порочния корупционен модел на срастване на държавни институции и бизнес. Впрочем този корупционен модел бе отхвърлен от българските избиратели на последните парламентарни избори и това няма как да е убягнало на редакторите на DW.\nНедоумение предизвиква внушението в статията, че президентът Радев черпи подкрепа за своя висок политически рейтинг от успешни министри в служебното правителство, които заемат днес ръководни функции в действащото българско правителство. DW би трябвало да е наясно, че президентът назначава министрите и тяхната дейност може да се разгърне само и единствено в резултат на неговото доверие и в изпълнение на дефинираните от президента приоритети: борба с корупцията, прозрачност и законност.\nВойната в Украйна и многобройните кризи в Европа рушат като цяло доверието в политическата класа. Но няма никаква логика в твърдението, че призивите на българския президент за незабавно прекратяване на военните действия в Украйна, връщане към диалога и недопускане на прякото въвличане на България във военния конфликт, са довели до отлив на обществено доверие. Всички проучвания на общественото мнение в България ясно показват, че българското общество категорично отхвърля алтернативни позиции.\nИзползвам повода за да напомня, че президентът Румен Радев осъди агресията и войната на Русия срещу Украйна не при посещението си в Прага на 10 май, а още на 24 февруари на свиканата от него среща на институциите в София. И това не е еднократен акт от страна на държавния глава. Войната в Украйна е огромна заплаха за международния мир и сигурност, а социалните и икономическите последици от нея се чувстват много по-силно в България, в сравнение със страните от Западна Европа.\nИ както е вярно, че България е „лоялен съюзник“, също толкова вярно е, че като „носител на мира“ в ЕС и НАТО, тя може да отстоява своите позиции и виждания. Това е демократичният подход, на който се изграждат съюзническите отношения и това ще бъде и в бъдеще, неизменна позиция на Румен Радев като държавен глава.\nИзключително важно е да се разбере, че за разлика от повечето европейски държави, България има огромна историческа диаспора в Украйна. Стотици хиляди българи живеят днес в зоните на бойните действия и президентът Румен Радев беше първият политически лидер в България, който призова за изпращането на защитно оборудване за населението в тези региони. Същевременно българският държавен глава категорично не приема български боеприпаси и смъртоносно въоръжение да бъдат изнасяни, за да не бъдат използвани те в зоните на ожесточени сражения, в които са концентрирани и голяма част от етническите българи в Украйна.\nНапълно невярна е тезата, че президентът Румен Радев е изразявал позиция срещу съюзническата подкрепа за засилена охрана на българското въздушно пространство в условията на военен конфликт в съседство. Ако статията се градеше върху публичните изказвания на президента и официалната информация, публикувана на интернет-страницата на президентската институция, а не на манипулативни медийни интерпретации, нямаше да се стига и до подобни неверни твърдения. Още повече, че като командир на българските Военновъздушни сили именно Румен Радев организира първата съвместна мисия за охрана на въздушното пространство на България със съюзниците. На дневен ред обаче е въпросът дали българските Военновъздушни сили ще могат в близко бъдеще изобщо да участват в подобни мисии и държавният глава очаква от отговорните институции в България спешни мерки за разрешаването на този проблем.\nПрезидентът Румен Радев не е започвал политическата си кариера от Москва, независимо от користните внушения, за да се „приземява“ там. Преизбирането на президента през ноември 2021г. е достатъчно доказателство за оценката, която българските избиратели дават на тази безпомощна пропаганда. Отговорността на държавния глава Румен Радев е пред българите, които са му гласували доверие. Както Ви е известно, други европейски политици обаче са избрали да представляват руски интереси и капитали и в това отношение политици от Германия не правят изключение.\nМоля, настоящето писмо да бъде считано за право на отговор на президентската институция в България на статията в „Дойче веле“ и да бъде публикувана на интернет-страницата на медията.\nСекретар за връзки с медиите на Президента на Република България\nПредишна статияГюров: Икономиката на България расте много бързо\nСледваща статияПроизводители на череши имат някои опасения относно реколтата тази година


Пулмолог: Седмица след ваксиниране, започва изграждането на антителата - БНТ - Дневник\n19:59, 04 яну 21 /\nСедмица след като поставянето на ваксината срещу COVID-19, започва изграждането на антителата. Това заяви тази вечер пред БНТ д-р Александър Симидчиев, пулмолог, завеждащ отделение за функционална диагностика към МВР болница.\n"Очаква се до края на този период - до 21-ия ден, когато трябва да се постави втората доза, да съм на 52% защитен, а седмица след поставянето на втората доза, защитата да е 94%", каза той. Според Симидчиев, че ако пристигналите в страната ни дози бъдат поставени на толкова пациенти, с колкото дози разполагаме в момента, а реваксинацията бъде извършена с постъпващите впоследствие дози, то така по-бързо ще бъдат ваксинирани повече хора.\nТой уточни, че няма проблем хората, които са се ваксинирали срещу грип, да се ваксинират и срещу COVID-19, но препоръча да има поне един месец време между първата и втората ваксинация. Симидчиев коментира, че след въвеждането на действащите в момента противоепидемични мерки натискът върху здравната система действително е намалял, но изрази опасение, че е възможно сега да има нов пик заради неспазване на мерките покрай празниците.\n10:57, 04 мар 21 / Цитат на деня 223\nРейтинг: 1893 20:15, 04 яну 21 Неутрално\nСпоред Симидчиев, че ако пристигналите в страната ни дози бъдат поставени на толкова пациенти, с колкото дози разполагаме в момента, а реваксинацията бъде извършена с постъпващите впоследствие дози, то така по-бъзрзо ще бъдат покрити повече хора.\nАз си мислех, че плана е такъв. Ако това тепърва се предлага от Симидчиев, не говори добре за идеолозите на ваксинацията.\nРейтинг: 1215 20:27, 04 яну 21 Неутрално\nПише се пулмолог\nРейтинг: 4173 21:07, 04 яну 21 Любопитно\nКак ги праскат тези проценти направо не е истина😂\n"Очаква се до края на този период - до 21 ден, когато трябва да се постави втората доза, да съм на 52% защитен, а седмица след поставянето на втората доза, защитата да е 94%"\nА какво ще стане ако е 93.5% как ще разбере? До вчера се надпреварваха да обясняват как тази ваксина била 95% сега изведнъж след първата само 52%?\nИ за какво плюваха срещу Астра Зенека когато те си казаха 60% след първата и до 90% след втората? Всичките един по един обясняваха как "не била ефективна" И какво стана сега? 😂 😂 😂\nРейтинг: 5 21:19, 04 яну 21 Неутрално\nПумолога с пуми ли се занимава\nРейтинг: 1220 21:29, 04 яну 21 Неутрално\nТози доктор го гледах преди малко по "България он еър". Определено е класи над всички циркулиращи из медиите през последната година.\nРейтинг: 3229 21:48, 04 яну 21 Неутрално\nДо коментар [#4] от "Alex Borissov":\nПумология е науката за гуменките Пума.\nРейтинг: 1304 21:54, 04 яну 21 Неутрално\nГрафиката. която предоставя Пфайзер за изграждането на имунитет не съвпада с това, което казва Симидчиев. Изграждането на антитела започва на 10-тия ден след инжектиране на първата доза. До тогава няма защита от ваксината. Около 20-тия ден след първата доза, още преди да е поставена втората вече количеството антитела е почти максималното. То продължава да се увеличава малко след поставянето на втората доза до 7-мия ден от втората доза. Така че ваксината осигурява пълната си защите след 28 дни от първата доза и почти пълната още преди поставянето на втората. Предназначението на втората доза е да удължи действието на ваксината. Възприет е стандартен подход втората доза да се постави когато ефекта от първата е завършил.\nЕксперимента, който правят във Великобритания може да се окаже удачен, но Пфайзер не могат да кажат нищо по въпроса за имугенността на ваксината при една доза - не са правени изследвания за това.\nРейтинг: 613 22:06, 04 яну 21 Неутрално\nТова добре, но какво ще правим с вече ваксинираните, които след 8-10 месеца трябва отново да ги ваксинираме (на 2 пъти)? Това означава, че всички медици, които сега ваксинирахме, трябва да се изтъркалят отново през август-септември. С този темп на доставките, по 50 хил (делено на 2 дози) на тримесечие, тя работата е еб*на та изтървана...\nРейтинг: 2396 22:19, 04 яну 21 Неутрално\nЗащо да трябва да се ваксинират пак след 8 месеца?\nРейтинг: 912 23:25, 04 яну 21 Весело\n”Защо да трябва да се ваксинират пак след 8 месеца?”\nЗащото ваксината е “бошлаф” или защото някой иска да натрупа “мазнинка”.\nРейтинг: 244 00:48, 05 яну 21 Неутрално\nНапълно ви подкрепям. Удоволствие е да го слушаш. Умен и интелигентен лекар и човек.\nРейтинг: 642 01:58, 05 яну 21 Весело\nХммм ... много колеги се вълнуват, какво ще стане като минат 6 или 8 месеца след първата ваксина?\nНе съм доктор а още по-малко пулмолог или подобна специалност, но със сигурност ще заявя: след 8 – 10 месеца няма да се налага на никой да се ваксинира за втори път срещу COVID-19, тъй като тази гадост ще изчезне на 99 % от лицето на земята. Гаранция за това ще бъде, единствено и само, ако ваксината да се приложи във всички страни така, както е планирано от съответните здравни организации.\nРейтинг: 1669 06:09, 05 яну 21 Любопитно\n"...но със сигурност ще заявя: след 8 – 10 месеца няма да се налага на никой да се ваксинира за втори път срещу COVID-19, тъй като тази гадост ще изчезне на 99 % от лицето на земята."\nЧовечеството ли имаш предвид?


Килим Aura, зелен (26245/640) на топ цена — Carpet Max\nКилим Aura ще внесе свежест и динамика в дома или офиса Ви. Той следва новите тенденции в обзавеждане и декор. Ако искате повече цвят и актуалност в интериора, този килим е за Вас! Силните багри се открояват дори под най-слабата светлина. Дръзкият представител на колекция Аura е вашият идеален вариант за промяна и добавяне на индивидуалност в собствения ви дом или офис. Изработен е от полипропилен, което носи следните предимства на модела: леко тегло, добра топлинна изолация, много добра устойчивост и здравина, подходящ за интензивно натоварване, устойчив на влага, плесен, абразия и много по-евтин от вълната.


От: Крум Николов и Симеон Николов | 06.02.2015, 18:53\tРевю на Apple iPad Air 2 – еталон в индустрията\nКогато Apple обявят датата на следващото си събитие, не можем да сме сигурни, че ще представят нещо революционно, но можем да сме почти сигурни, че отново ще стъпят на недостигани до момента върхове. Още по-интересното е, че не винаги можем да разберем това от самото представяне на устройствата им. Преди няколко години, когато Apple анонсираха iPad mini, Amazon подигравателно го сравниха в своя реклама с Kindle Fire HD, като едно от изтъкнатите предимства беше наличието на стерео високоговорители. В последствие рекламата беше свалена, тъй като се оказа, че калифорнийците просто са пропуснали да споменат наличието им в новия си таблет. Този тип изненади са особено приятни, а отсега ще издадем, че такива има и в Air 2, който ще разгледаме днес.\nЗа да го представим накратко, става въпрос за последния модел на Apple с 9.7-инчов Full HD екран, 2GB RAM и супер мощен Apple A8X SoC. Дизайнът му гони съвършенството, а батерията и камерата би трябвало традиционно да се справят чудесно.\nДали това ще се случи, ще разберете заедно с нас, от следващите редове.\nВсички модификации на iPad Air 2 могат да бъдат закупени от онлайн магазина на Tablet.bg:\nСъдържаниеВидео ревюВ комплектаДизайн и конструкцияДисплей и звукЗвукБатерияТехнически характеристикиСофтуерПроизводителностКамераЗаключение\nВидео представяне ще направи колегата Георги Добриков, преди да се захванем с подробните тестове на устройството.\nВ комплектът ще намерите стандартното оборудване, което сме получавали с всеки един iPad досега – книжка с упътване, USB кабел и зарядно устройство.\nСъвсем очаквано, дизайнът на iPad Air 2 впечатлява. При анонсирането му, това беше най-тънкия таблет в света, преди короната да бъде превзета от Dell Venue 8 7000, чиято дебелина е само с 0.1 мм (една стотна от сантиметъра) по-малка от тази на калифорнийското произведенение на изкуството. Air 2 е с 18% по-тънък от предшественика си, но красотата на това не би намаляла драстично, ако Apple са правили жертви, да речем с издръжливостта на батерията, за да постигнат тази стойност. Малко по-късно ще проверим дали това е така, а дотогава можем да се насладим на страхотния Unibody корпус, с който Джони Айв и компания са екипирали таблета.\nИмайки предвид съвсем семплата и изчистена визия, напълно възможно е едно от първите неща, които ще забележите да е липсата на превключвател до страничните бутони за звука. Този “суич”, присъстващ във всички таблети на производителя, досега, тук отсъства – причината е неясна, но е възможно да е заради това, че Apple така и не успяха да решат дали с него да се заключва ориентацията (работата на акселерометъра) или да се изключва звука, подобно на iPhone моделите (затова изборът между двете се правеше софтуерно). Е, плюсът е, че сега дизайнът е още по-семпъл, а минусът – че тези, които не се чувстваха озадачени от функционалността на бутончето и го използваха активно, вече няма да могат да го правят.\nОсвен изключително тънък, iPad Air 2 ще ви изуми и с лекотата си – теглото на малкия компютър е само 444 грама за по-тежката, Wi-Fi + Cellular версия. Нека припомним, че първото поколение iPad, което също е с 9.7-инчов екран, тежи 730 грама или с 64% повече от Air 2. Дебелината на първия iPad пък е със 120% по-голяма. Ето как изглежда това, когато ги поставим един до друг.\nДруга лесно забелязваща се промяна, освен превключвателя, е Home-бутонът на Air 2. В новото поколение той има вграден четец на пръстови отпечатъци – Touch ID, подобно на iPhone 5s (подробно ревю) и iPhone 6 (подробно ревю).\nСензорът за пръстови отпечатъци, наречен от Apple с името Touch ID, разгледахме за пръв път по-подробно в ревюто ни на iPhone 5s. Модулът е изработен от AuthenTec – компания, която Apple закупиха специално заради него и интегрирането му в мобилните си устройства. Безспорен факт е страхотния му успех, който накара редица компании моментално да последват примера им, сред които Samsung с Galaxy S5, Note 4 и Note Edge, както и HTC с One Max. От всичко това печелят най-вече потребителите, тъй като сензорите не само осигуряват добра защита на личните данни, но и при евентуалното им още по-широко разпространение, биха минимализирали смисъла от кражби на мобилни устройства. Много потребители се притесняват от съвсем друг сценарии обаче – дали след като предоставят на операционната система пръстовия си отпечатък, същият не се запазва на сървърите на Apple. По тази причина калфорнийците обясниха, че отпечатъците стоят в специален слой на A8X чипа, достъп до който не могат да получат дори и самите потребители. Така пръстовите отпечатъци могат единствено да се сравняват с вече запазените, но не и да се “изтеглят” обратно.\nApple iPad Air 2 има капацитивен мултисензорен QXGA, IPS дисплей с резолюция 2048 х 1536 пиксела и олеофобно покритие. Диагоналът му е 9.7-инчов (24.64 см), съотношението на страните – 4:3. Плътността на пикселите е 264 пиксела на инч, а стъпката – 0.096 х 0.096 мм. За да се превърне в “Retina”, е необходимо наблюдение от дистанция, по-голяма или равна на 33 см. Разстоянието съвпада с оптималното за четене.\nНа снимките под 45° картината на екрана е практически непроменена, обезпечавайки комфорт при работа.\nИзмерената осреднена максимална яркост на дисплея е висока – 394 cd/m2, с максимално отклонение от 16%. При ниво на черния цвят 0.44 cd/m2, контрастът е 900:1. Цветовата температура върху бял екран има стойност около 6970К (леко студена, близка до оптималната светлина, чиято цветова температура е 6500К). Няма недопустими отклонения върху площта.\nДисплеят на Apple iPad Air 2 покрива 93% от sRGB и 72% от Adobe RGB цветовите пространства. На показаната графика се виждат две тънки непокрити ивици от използваните в Интернет цветове, основно в зелено и червено.\nГама кривата на дисплея перфектно съвпада с оптималната и гарантира правилно разпределение на нивата на яркост.\nЦветовете на Apple iPad Air 2 са точни. Средното отклонение (DeltaE) при максимална яркост е 1.60. По-същественото отклонение в синия цвят в малка степен влошава общата картина (DeltaE под единица се асоциира с качествен професионален монитор).\nНа цветната карта се вижда съответствието с мострените цветове. Трептене на подсветката\nДисплеят на Apple iPad Air 2 е безопасен за зрението. Не засякохме вредни пулсации за целия диапазон на яркост.\nДисплеят на Apple iPad Air 2 е в унисон с традициите на марката да предлага на пазара едни от най-качествените дисплеи в съответния клас. Има устройващи потребителя показатели, в това число – висока яркост и контраст, широки ъгли на видимост и точни цветове. Олеофобното покритие не позволява наличието на пръстови отпечатъци, запазвайки едновременно перфектния външен вид и ясната картина. Нетрептящата подсветка предпазва очите, с което допълнително подчертава добрите му качества.\nАмплитудно-честотната характеристика на Apple iPad Air 2 е относително равномерна, но полегата в нискочестотния диапазон, орязвайки в известна степен честотите под 400Hz. Долната гранична честота при -12dB е 250 Hz.\nБатерията на първото поколение iPad Air e 32.4-ватчасова, а тази на iPad Air 2 – 27.3 Wh. Причината разбира се е стремежа към изтъняване на корпуса, който приемаме със смесени чувства – сякаш бихме жертвали милиметър-два и 50-тина грама за няколко часа допълнителен браузинг с едно зареждане. Както ще се убедите от следващите редове обаче, няма как да се оплачем от автономната издръжливост на модела.\nПровеждаме стандартните ни тестове при 120 cd/m2 яркост и включен Wi-Fi модул.\nЗа този тест използваме специално създаден от нас скрипт, прелистващ популярни световни сайтове.\nТук iPad Air 2 издържа 745 минути, което се равнява на цели 12 часа и 25 минути. Страхотен резултат, макар и леко изоставащ от този на първия iPad Air, който предложи изумителните 857 минути автономна работа с едно зареждане.\nТестa при възпроизвеждането на видео се изпълнява, използвайки 720р HD филм, отново при яркост от 120 нита.\nПри тази натовареност първия iPad “закова” часовника на 900 минути, а настоящото поколение отново се справи малко по-лошо – 763 минути с един заряд, което пък същевременно отново е чудесен резултат.\nТук, съвсем логично, мобилните устройства и батериите им срещат най-голяма трудност. Въпреки мощта на A8X, консумацията беше достатъчно ниска, за да предостави гейминг в продължение на 427 минути. Изненадата е, че тук преднината пред първото поколение iPad Air (неговият чип е A7) съвсем не е малка – над 24%.\n11008806604402200Apple iPad Air 2Samsung Galaxy Tab S 10.5 (SM-T800)Sony Xperia Z2 TabletSamsung Galaxy Tab Pro 10.1 (SM-Т520)Apple iPad AirSamsung Galaxy Tab Pro 12.2 (SM-T905)\n763825674625900729По-високият резултат е по-добърВидео възпроизвежданеминути\nApple iPad Air 2 - Apple A8X (3-ядрен, 1.50GHz), 2GB RAM, PowerVR GXA6850 (Custom chip), iOS 8.1.2\n10508406304202100Apple iPad Air 2Samsung Galaxy Tab S 10.5 (SM-T800)Sony Xperia Z2 TabletSamsung Galaxy Tab Pro 10.1 (SM-Т520)Apple iPad AirSamsung Galaxy Tab Pro 12.2 (SM-T905)\n745605625667857645По-високият резултат е по-добърУеб сърфиранеминути\n6004803602401200Apple iPad Air 2Samsung Galaxy Tab S 10.5 (SM-T800)Sony Xperia Z2 TabletSamsung Galaxy Tab Pro 10.1 (SM-Т520)Apple iPad AirSamsung Galaxy Tab Pro 12.2 (SM-T905)\n427423377271343475По-високият резултат е по-добър3D Играминути\nA8X (3-ядрен, 1.50GHz, Cyclone 2)\n16/64/128GB собствена флаш памет\nPowerVR GXA6850 (Custom chip)\n9.7-инчов – (2048 х 1536 пиксела), 264 PPI, IPS\nWi-Fi 802.11b/g/n/ac (dual band), Bluetooth 4.0, Lightning конектор\n1.2-мегапикселова (отпред) и 8-мегапикселова, 1080p@30fps, 720p@120fps (отзад)\nGPS (aGPS + GLONASS), aкселерометър, жироскоп, компас, стерео високоговорители, TouchID сензор за пръстови отпечатъци\n27.3 Wh (7340 mAh)\nКъм момента на писането на ревюто, най-актуалната версия на iOS за Air 2 е 8.1.3. Осмата версия на мобилната операционна система не се различава много от предшественика си, що се отнася до външния вид. Всички основни приложения обаче са обновени, като са реализирани по по-интуитивен и функционален начин. Photos например вече предлага интелигентни албуми и нови алгоритми за търсене, с Messages лесно добавяш гласа си към съобщенията, а Health се грижи за вашето здраве и фитнес мотивация.\nContinuity е възможност да продължавате започнати задачи на друго Apple устройство – например, ако пишете мейл на телефона си, но се приберете вкъщи, можете да седнете зад Mac-a си и да го довършите и изпратите. Устройствата вече са толкова обвързани, че дори можете да приемате телефонни обаждания от компютъра си, използвайки неговите тонколонки и микрофон (или пък да пращате SMS-и).\nЕто как изглежда основното меню с настройки:\nОще снимки от iOS 8 в Apple A8X\nApple A8X работи с три “Cyclone 2” ядра (наричаме ги така, защото тези в A7 също се казват Cyclone), всяко от които с тактова честота от 1.50GHz. Графичният процесор е базиран на 6XT серията на PowerVR, но микроскопски снимки на Chipworks разкриха, че SoC-ът на Air 2 е много по-впечатляващ, отколкото изглежда на пръв поглед – любопитното е, че Apple дори не са го похвалили за това, освен с твърдението, че графиката е с 2.5 пъти по-бърза (+150%) от тази в миналогодишното поколение. От схемата става ясно, че GPU-то на A8X е 8-ядрено и е формирано от два GX6450 чипа – сериозна заявка за ярко гейминг бъдеще в iOS. Производителността на така наречения GXA6850 e огромна, а след малко ще я подложим и на няколко синтетични и реални тестове.\n545043603270218010900Apple iPad Air 2Samsung Galaxy Tab S 10.5 (SM-T800)Sony Xperia Z2 TabletSamsung Galaxy Tab Pro 10.1 (SM-Т520)Apple iPad AirSamsung Galaxy Tab Pro 12.2 (SM-T905)\n452228212863270426602851По-високият резултат е по-добърGeekbench 3 (Multi-Core)точки\n100806040200Apple iPad Air 2Samsung Galaxy Tab S 10.5 (SM-T800)Sony Xperia Z2 TabletSamsung Galaxy Tab Pro 10.1 (SM-Т520)Apple iPad AirSamsung Galaxy Tab Pro 12.2 (SM-T905)\n59.322.327.522.82725.8По-високият резултат е по-добърGFXBench 2.7 T-Rex (Off)точки\nНаправихме тест с няколко натоварващи 3D приложения, но не забелязахме какъвто и да било лаг. Заглавия като Brothers in Arms 3, Vainglory (играта на човекът със шала от Apple събитието), Sniper 3D и ZenGarden (Unreal Engine 4) не са никакъв проблем за A8X на Apple.\nВъпреки че камерата в iPad Air 2 е 8-мегапикселова, не трябва да очаквате качество на снимките като това при iPhone 6 и 6 Plus. Тук сензорът е доста по-малък, а пикселите са със страна 1.12 µm, вместо 1.5 µm. Апертурата е f2.4, а липсата на Phase detection autofocus (PDAF), който е налице в iPhone 6, а за пръв път видяхме в Galaxy S5, също е малък минус. Всичко това обаче не е особен проблем, тъй като не са много хората, които разчитат на таблетите си, когато искат да правят снимки – смартфоните са доста по-удобни за тази задача.\nСнимките на Apple iPad Air 2 са с резолюция от 3264 x 2448 пиксела.\nПанорамите са с височина от 3154 пиксела:\nМоделът на калифорнийската компания може да заснема и 1080р видео, при 30 кадъра в секунда…\n…или пък “Time Shift” (1080p)…\n… а защо не и Slow Motion клипове (720p, 120 кадъра в секунда):\nЗа пореден път iPad изглежда като еталон за мобилно устройство от такъв тип, макар да има и някои неща, които бихме искали да променим, но знаем, че това не е възможно. Тук трябва да споменем MicroSD слотът, например, който Apple винаги са избягвали, а това пък, честно казано им носи много допълнителни доходи, тъй като потребителите често прибягват до опцията за 64 или 128 GB вътрешна памет. Тя пък идва доста скъпо, а ако 16GB звучаха добре преди 5 години, това не е така в настоящето – не е нормално базовата версия на продукт от толкова висок клас да идва с толкова малко място за съхранение.\nАко оставим гореспоменатите негативи настрана, остават само страхотни черти – удивителният, супер детайлен и щадящ зрението екран, чудесната конструкция, ултра тънкият и елегантен корпус, невероятната производителност, качествената камера и силният и ясен звук от вградените високоговорители. Всеки фен на високите технологии ще оцени по различен начин постижението на Apple, но и всеки ще се съгласи, че машината отново е на топ ниво, което много трудно може да бъде достигнато от конкурентните ѝ модели.\nКачествени стерео високоговорители\nСамо 16GB памет за базовата версия\nБазовата „Wi-Fi“ версия не разполага с GPS модул\nТеми:AppleiPad Air 2анализмненияревю\nПрочетено 11 390 пъти Автор: Крум НиколовИнженер с над 30-годишен опит в сферата на електрониката. Животът му винаги е бил пряко свързан с високите технологии, което го кара с вълнение да преминава към новите им предизвикателства.Автор: Симеон НиколовГлавен редактор в Laptop Media (Laptop.bg, Tablet.bg, Smartphone.bg, Ele.bg). Живее в Пловдив, а основното му занимание е да анализира и тества всички нови и интригуващи мобилни устройства. 5 мнения\nВалентин 06.02.2015 21:10\nСтрахотно ревю, страхотен таблет! Браво!\nОтговор Васил 05.03.2015 15:55\nСамо не разбрах този „супер-дупер“ таблет, дали може да отвори няколко файла от един и същи формат едновременно и да прелистваш между тях. ( пример отварям 5 файла „.pdf“ и ги разглеждам едновременно, като ги прелиствам). До колкото знам, май само устройствата с пълната версия на „Уиндоус“ го могат;\nОтговор Don Jefferson 02.03.2015 20:09\nОтговор tedo 30.03.2015 20:13\nHp pro slate 12 – ще го продавате ли?\nОтговор Virtual server 10.11.2016 08:28


Хотелски комплекс Райска Градина, Хотел в Свети Влас\nHotels.bg » Хотели в Свети Влас » Хотелски комплекс Райска Градина\nХотелски комплекс в Свети Влас\nОбща информация за Хотелски комплекс Райска Градина\nРайска градина е нов ваканционен комплекс на брега на морето, живописно разположен в близост до Слънчев бряг, непосредствено след Свети Влас. Разгърнат е на предна линия, точно на плажа, заобиколен от тих залив и в същото време недалеч от зеленината на естествения парк. 580-те жилищни апартамента са изградени в традиционен български стил - с червени керемидени покриви и дълбоки стрехи.\nМестоположение на Хотелски комплекс Райска Градина\nХотелски комплекс Райска Градина се намира в Свети Влас, Област Бургас.\nВаканционно селище Райска градина е разположено на брега на морето в близост до Свети Влас. То е разгърнато на предна линия, точно на плажа, с лице на юг, с което се постига максимално слънцегреене и красив изглед към морето. Предоставя великолепна гледка през залива към живописния средновековен полуостров на Несебър.\nХотелът разполага със закрит отопляем басейн, шест външни басейна с детска секция, душове, водни каскади и потоци, сауни и парна баня, джакузи, фризьорски и козметичен салон, масажи, солариум.\nФитнес център, тенис корт, детски площадки, билярд и компютърна зала, собствен плаж с разнообразни плажни атракции – джетове, водни ски, лодки, водни колела, риболов и др., кей за малки плавателни съдове и крайбрежна алея.\nУдобства в Хотелски комплекс Райска Градина\nСнимки от Хотелски комплекс Райска Градина\nЦени за настаняване в Хотелски комплекс Райска Градина\nЗа да Ви предложим настаняване в Хотелски комплекс Райска Градина, моля използвайте формата за запитване или се свържете с наш оператор на телефон 02 471 81 66 или 0878 811 636.\nУсловия за настаняване в Хотелски комплекс Райска Градина\nТова е 5 звезден хотелски комплекс.\nРайска градина разполага с 48 луксозни двойни стаи, 6 изискани апартамента и президентски апартамент, индивидуално декориран с елегантност и стил. Всички апартаменти и голяма част от стаите предлагат прекрасна гледка към морето и чудесната зеленина на парка и са оборудвани с телевизор, телефон, мини-бар, интернет, индивидуален сейф, санитарен възел с душ-кабина и вана-джакузи, биде, телефон и сешоар.\nАпартаментите и студиата в комплекса са оборудвани с телевизор, телефон, мини-бар, интернет, индивидуален сейф, санитарен възел с душ-кабина и вана-джакузи, биде, телефон и сешоар.\nВ момента няма оферти от хотел Райска Градина


Honda представи новия CRF250R | Honda Автомобили\nHonda представи новия CRF250R\nHonda Bulgaria > Honda Автомобили > Новини > Honda представи новия CRF250R\nHonda представи новият си кросов мотоциклет CRF250R. Сериозно промененият модел Honda CRF250R получава съвсем нов DOHC двигател, който е с 9% по-висока мощност в много по-широк оборотен диапазон. Моторът също така включва електрически стартер като стандарт. CRF250R за моделната 2018 г. споделя цялостното шасито с централизирано разположение на масите с CRF450R, включително 49 мм предна вилка Showа USD.\nКонкуренцията в клас МХ 2 става все по-сериозна и оспорвана. Затова се появи новият CRF250R на Honda, който се оказва много сериозно оръжие в тази битка за надмощие по кросовите трасета. Това е машина, която се е развивала с течение на времето, стъпка по стъпка, в базовата платформа, която при използване, и любителят на мотокроса, и от професионалният състезател могат да извлекат максимална полза. В надпреварата обаче развиването на машините става бързо и CRF250R за 2018 моделна година прави гигантски скок, наследявайки философията на Absolute Holeshot за 2017 от CRF450R. Със своето седмо поколение на рамата, преработената геометрия и окачването Showa, еволюцията е напълно заменена от революция. Сега моторът е въоръжен точно със същото шаси като своя брат CRF450R, плюс чисто нов двигател DOHC.\nЗащо ли? Най-добрите състезатели винаги искат и най-вече могат да използват повече мощност, а новият CRF250R е проектиран единствено около това, което ездачите на Honda трябва да изпълняват. Разбира се, с променената карта на двигателя и ергономичността, която е насочена върху ездачите, това е кросов мотор, с който любителят ездач може да изпробва своите индивидуални способности. Параметрите на производителност и възможностите за работа на новия CRF250R са повишени само с една цел – да се постави печеливша машина в ръцете на онези, които могат да спечелят.\nCRF250R за 2018 г. надминава модела за 2017 г. с подобрение на съотношението мощност към тегло с 5%. При теста от колело до колело, новият CRF250R е с 3% по-бърз от 0 до 10 м и с 3,6% по-бърз в продължение на 30 м. Това е съответно почти с половин дължина на мотоциклета и с цяла дължина. Неговият DOHC двигател е с подобрената производителност, което е свързано с много по-голям приток на горивна смес. Ревизирани са диаметърът и ходът на буталото – 79 x 50,9 мм, като е намалено триенето. Това е много по-голяма площ с по-голям диаметър и по-къс ход. Това позволява използването на по-големи титанови клапани: всмукателен 33 мм с вдлъбнатина за намаляване на всмукателната сила и 26 мм изпускателен. Така се постига 9% по-голяма мощност за по-дълго време в по-голям оборотен диапазон. Така след старта по трасето, CRF250R е създаден, за да спечели предимство и да намали времето за обиколка.\nНапълно новото шаси с централно разположение на теглото, което е идентично със сегашния CRF450R за 2018 г., може да се използва ефективно допълнителната мощност, заради новата геометрията и по-ниския център на тежестта, които притискат по-здраво задната гума в на трасето. Новият CRF250R използва също така и предната вилка 49 мм Showа като CRF450R, като предлагаща повече нива на регулиране.\nПодобно на CRF450R, пластмасовите панели на CRF250R са дават по-добра аеродинамика и гладка форма, която давана водача достатъчно свобода да се движи. Подобно на 2018 CRF450R, новият CRF250R е оборудван с електрически стартер като стандартно оборудване.\n← Previous postСъстезателен NSX GT3 Next post →Yamaha и Honda стават партньори в проект за електрически скутер


Научете се да месите обредни хлябове на Гергьовден в Етъра - Туристически новини от България\nНаучете се да месите обредни хлябове на Гергьовден в Етъра\nРедица събития за малки и големи са предвидили от Етнографски музей на открито Етър по случай Гергьовден. В уникалния архитектурен резерват можете да се научите да месите и украсявате обредни хлябове. Специализираните работилници ще се провеждат в шатра до Книгопродавницата. Началният час на майсторските класове е 13, а сръчните ръце ще показват тънкостите за направа на хлябове до 16.30 часа. Работилницата ще е отворена както на 5-ти, така и на 6-ти май, но на празника ще работи с два часа повече – от 11 часа.\nНа 5 май можете да пробвате и дали сте овладели движенията на българските народни танци по време на надиграването „ На гергьовденското хоро“. Веселбата започва на 5 май от 11 часа пред църквата „Св. Богоявление“. Също там от 16 часа можете да се насладите и на театъра „Юнаци с умни калпаци“.\nНа 6 май в църквата на Етъра ще бъде отслужена празнична служба с водосвет. От 10 часа можете да се включите в работилницата „Анимирай Гергьовден“. А от 11.30 до 15.30 часа ще се проведат демонстрации по биене на масло и подсирване на сирена в балканската манда на музея. Заедно с приятели можете да се забавлявате и в отборната игра „Гергьовденски пъзел“. Тя ще продължи от 11.30 до 3. 30 часа в Книжопродавницата.\nГергьовден е денят, в който християнската църква чества свети Георги Победоносец. Според народния календар на този ден започва новата стопанска година. Счита се, че първата сутрешна роса на Гергьовден, както и билките, набрани на този ден са лековити и освен, че церят от много болести, помагат на бездетните жени да се сдобият с рожба. Всяка капка дъжд, която капне на този ден се превръща в жълтица, твърдят още поверията.\nНаучете се да месите обредни хлябове на Гергьовден в Етъра was last modified: май 2nd, 2019 by Alehander Popkonstantinov\nЗаплаха за последните диви божури край София\nДеликатеси от целия свят на Международния фестивал в Орешак\nЗабавно, Калейдоскоп, СПА почивка и лечение, Туризъм в България, ТуристическиНовиниБългария\nНай-старият порцелан показват в Замъка „Влюбен във вятъра“ в Равадиново\nКалейдоскоп, Красива България, Почивки на море, Събития и фестивали, Туризъм в България, ТуристическиНовиниБългария\nГласувай и пътувай за Малдивите\nКалейдоскоп, Почивки на море, Пътешествия, ТуристическиНовиниБългария\nПоказват сребърни пръстени и монети, разкрити при изграждане на пътища\nГрадски хотели в България, Калейдоскоп, Красива България, Културно наследство, Събития и фестивали, Туризъм в България, ТуристическиНовиниБългария


Танцът на любовта - Патрик Суейзи и съпругата му Лиса Нийми\nЕдна любов, продължила цял живот... Такава е любовта на Патрик Суейзи и Лиса Нийми. Запознават се, когато той е на 18, а тя - на 15. Лиса ходи на уроци по танци при майка му. Влюбват се от пръв поглед. Когато Лиса навършва 18, двамата се женят и остават неразделни 34 години, до смъртта на Патрик през 2009 г. В едно свое интервю актьорът споделя, че именно тази жена, любовта на живота му, е вдъхновението за хита му "She's Like the Wind"...\nПрез 1994 г. двамата изпълняват великолепен танц на песента на Уитни Хюстън "All the Man That I Need" по време на връчването на Световните музикални награди. Toва е своеобразен жест към песента-победител. Това е и първата им танцова поява заедно по телевизията. Изгледайте клипа. Вижте и реакцията на Уитни в публиката. Докоснете се отново до двама прекрасни изпълнители, които напуснаха този свят, но го оставиха малко по-добър, малко по-светъл, носещ малко повече любов...\nВ памет на Патрик Суйзи и Уитни Хюстън.\nВижте още: Патрик Суейзи: Победата за мен е да не се предаваш, да поемеш всяка топка, която съдбата хвърля към теб. И да продължиш.\nКизомба - танцът, който разказва една романтична история\nОще в тази категория: « Вярваш ли в любовта? Животът е като кактус - бодлив, но и много красив »


Киев, 17 декември 2005.- "Цените на газа в комуналния сектор няма да се увеличават", - заяви украинският президент Виктор Юшченко. Но ако наистина искаме да бъдем независими, трябва да се откажем от бартера при получаване на руския газ, каза той.\nПрез 2006 г. Украйна и Русия искат в газовия сектор да преминат към разплащане с пари. Досега за преминаване на суровината през украинската територия за Европа Киев е получавал около 25-27 млрд. куб. м газ като "натура". Руската компания "Газпром" няма нищо против да плаща пари за транзит, но същевременно иска да повиши цените на газа за Украйна от $50 до $230. Своите намерения руснаците обясняват с икономически причини. Но е повече от ясно, че по този начин Москва се стреми да накаже новата украинска власт, която води страната към НАТО и ЕС. Кремъл иска да предизвика срив в икономиката, която е много енергоемка, и народно недоволство тъкмо в навечерието на парламентарните избори (26 март 2006 г.). Смята се, че на този фон на власт може да дойде проруски настроеният Виктор Янукович.\nПрезидентът Виктор Юшченко предлага да има преходен период при повишаване на цените на газа и отхвърля предлаганите от Москва $230 за 1000 куб. м. "Нужни са ни две-три години, за да се адаптираме", - казват в Киев. Експертите твърдят, че сега Украйна може да се съгласи да купува "синьото гориво" по цена, не по-висока от $90. В противен случай най-вече металургията, химическата и строителната промишленост няма да издържат и ще фалират.\nТвърди се, обаче, че Киев може да издържи на руския шантаж. Например, той може да се обърне към Стокхолмския арбитражен съд и да осъди "Газпром" (договорът между двете страни за доставките на газ, сключен през 2002 г., е валиден до 2013 г и в него пише, че без съгласието на двете страни цените не могат да се променят). Освен това, Киев може да предложи на Москва да плаща за базирането на свой флот в Севастопол не около $100 млн., а поне $2 млрд. годишно. Плюс това, Киев може да обезточи две радио-локационни станции за ранно предупреждение (Мукачево и Севастопол), които обслужват изключително руските ракетни войски. Киев може и да вдигне цената за пренос през своя територия на руския петрол (петролопровод "Дружба") и руската електроенергия. С една дума, и двете страни имат достатъчно лостове, с които да вгорчат живота една на друга.(БУВести)


Старецът Порфирий: Егоистът е болен човек | Децата в Църквата | Личност и семейство | Показалец\nХваленето на децата не е добро. Какво ни казва Писанието? Че, който ни хвали, ни заблуждава и разваля пътищата на живота ни. Колко мъдри са Божиите думи! Хваленето не подготвя децата за каквато и да било трудност в живота и те стават неадекватни, губят всичко и в крайна сметка се провалят. Сега светът се развали. На малкото дете само хвалби. Да не му се скараме, да не се обърнем срещу него, да не го притиснем детето! То свиква обаче така и не може да реагира правилно и при най-малката трудност. Щом някой се обърне срещу него, се нервира, губи кураж.\nРодителите са отговорни на първо място за провала на децата си в живота, а след това и учителите и преподавателите. Постоянно ги хвалят. Говорят им егоистични неща. Не ги водят към Божия Дух, отчуждават ги от Църквата. Когато децата пораснат малко и отидат на училище, оставят религията и я занемаряват, губят уважението към Бога, към родителите, към всички. Стават непослушни, твърди, безчувствени, като не уважават нито религията, нито Бог. Направихме в живота егоисти, а не християни.\nДецата не стават личности с постоянни хвалби\nДецата не се изграждат като личности с постоянни хвалби. Стават егоисти и суетни. Ще искат през целия си живот всички непрестанно да ги хвалят, дори да им говорят лъжи. За съжаление, днес всички са се научили да говорят и лъжи, и суетните хора ги приемат. Това е тяхната храна. „Кажи го, дори и да е лъжа“, казват. Бог това не го желае. Бог желае истината. За съжаление, това не всички го разбират и правят точно обратното.\nКогато децата бъдат постоянно хвалени, без да се прави разграничение, различното от тях ги дразни. Егоизмът ги обзема и свикнали от малки с хвалби от родители и учители, образоват се, но каква е ползата от това? В живота стават егоисти, а не християни. Егоистите не могат да станат никога християни. Егоистите искат постоянно всички да ги хвалят, всички да ги обичат, всички да говорят добре за тях - нещо, което нашият Бог, нашата Църква, нашият Христос не го иска.\nНашата религия не желае от малки да се учат на поведение. Напротив, иска децата от малки да се учат на истината. Христовата истина подчертава, че като хвалиш постоянно един човек, го правиш егоист. Егоистът е объркан човек. Той е воден от дявола и от лош дух. По този начин, растейки в егоизма, първата му работа е да се отрече от Бога, става неприспособим в обществото егоист .\nТрябва да казваш истината, за да я научи човекът. Иначе поощряваш неговата необразованост. Когато кажеш на другия истината, той се ориентира, внимава, слуша и другите, сдържа се.\nТака и на детето ще кажеш истината, ще му се скараш, за да се ориентира, че това, което прави не е добро. Не, обаче, да го биеш с бастун. Тогава преминаваме границата и става обратното.\nС хвалби от малки водим децата си към егоизъм. На егоиста може и да се подиграваш, стига да му казваш, че е добър, да величаеш егото му. И той си мисли: „А, този, който ме хвали, е добър“. Това не са правилни неща. Тъй като човек израства в егоизъм, объркването в него нараства, той страда, не знае какво да прави. Причина за психичната обърканост е егоизмът. Това и самите психиатри, ако го проучат, ще стигнат до извода, че егоистът е болен човек.\nНикога не трябва да хвалим ближните си и да ги ласкаем, но да ги водим към смирение и към любов към Бога. Нито ние да искаме да ни обичат, ласкаейки другите. Да се учим да обичаме, а не да искаме да ни обичат. Да обичаме всички братя в Христос самоотвержено, без да очакваме хвалби и любов от тях. Те ще правят за нас това, което Бог им казва. Ако и те са християни, ще прославят Бога, че сме се срещнали и че сме им помогнали или че сме им казали една добра дума.\nПо този начин да водите и децата в училище. Това е истината. Иначе стават неадекватни. Не знаят какво да правят и накъде вървят и причината сме ние, че сме ги направили такива. Не сме ги завели до истината, смирението, любовта към Бога. Направили сме ги егоисти и ето какъв е резултатът сега!\nИма обаче и деца, които са на родители смирени и още от малки им говорят за Бог и за светото смирение. Тези деца не създават проблеми на ближните си. Те не се сърдят, когато им посочваш грешките, но се опитват да ги поправят и се молят на Бог да не станат егоисти.\nАз какво да ви кажа ... Когато отидох на Света Гора, отидох при едни свети старци. Те никога не ми казаха „браво“. Винаги ме съветваха как да обичам Бога и как да се смирявам. Да умолявам Бога да укрепи душата ми и да Го обичам много. Аз не знаех какво е това „браво“, нито съм го търсил. Напротив, притеснявах се, че старците ми можеше да не ми се скарат. Казвах си „Да бъде чута молитвата ми, да ми се карат, да се отнасят с мен твърдо“. Това, което ви говоря сега, ако го чуе един християнин, какво ще каже? Ще се обърка, ще го отхвърли. Това обаче е правилното, смирението, истинното.\nНито родителите ми са ми казвали някога „браво“. Нито съм го търсил. Затова, каквото направих го направих безкористно. Сега, когато хората ме хвалят, се чувствам много лошо. Какво да ви кажа ...В себе си се дразня, когато другите ми казват „браво“. Но не ми навреди това, че се научих на смирение. И сега защо не искам да ме хвалят? Защото знам, че хвалбата прави човека глух и отблъсква Божията благодат. И Божията благодат идва само със светото смирение. Смиреният човек е съвършеният човек. Това не е ли хубаво? Не е ли истина?\nНа когото кажеш това, ще каже: „Какво говориш, ако не похвалиш няма да може нито да чете, нито, нито ...“. Това обаче се случва, защото ние сме такива и правим детето си такова. Т.е. избягали сме от истината. Егоизмът изкара човека от Рая. Това е нещо много лошо. Първите хора, Адам и Ева, са били обикновени и смирени, затова са живяли в Рая. Не са имали егоизъм. Имали са, както казваме, на богословски език, първородното. Когато говорим за „първородно“, имаме предвид първоначалните дарби, дадени от Бог, когато създаде човека, т.е. живота, безсмъртието, съвестта, независимостта, любовта, смирението и др. След това дяволът успя, служейки си с хвалби и ги заблуди. Изпълниха се с егоизъм. Естественото състояние на човека обаче, така както го е сътворил Бог, е смирението. Докато егоизмът е нещо неестествено, болест, неприсъщо.\nИ така, когато ние с хвалбите създаваме в детето това „свръхего“, увеличаваме егоизма му и му влияем много лошо. Правим го по-податливо на дяволските неща. Израствайки по този начин, го отдалечаваме от всички ценности на живота. Не мислете ли, че това е причината децата ни да се погубват, хората да са непокорни? Това е егоизмът, който от ранна възраст им е насаден от родителите. Дяволът е най-големият егоист, най-големият сатана. Т.е. сатаната живее в нас, дяволът живее в нас. Не живеем смирено. Смирението е от Бога. Това е нещо необходимо за душата на човека. Това е нещо органично. Когато липсва, все едно, че липсва сърцето от организма. Сърцето дава живот на организма, а смирението дава живот на душата. С егоизма човекът вече застава на страната на лошия дух, т.е. развива се с лошия дух, а не с благия.\nТова успя да направи дяволът. Направи и лабиринта, за да не можем да се разберем помежду си. Какво се случи с нас, без да разберем? Виждате ли как се заблудихме? Направихме нашата земя истинска психиатрия! И не разбираме коя е причината. Всички се чудим: „Какво става с нас, накъде сме тръгнали, защо децата ни поеха пътищата, защо тръгнаха от домовете си, защо се отказаха от живота, защо се отказаха от образованието си? Защо става това?“. Дяволът успя да изчезне и да направи хората да използват други имена. Лекарите, психолозите, когато един човек боледува казват: „А, имаш невроза! А, имаш стрес!“ и пр. Не приемат, че дяволът подстрекава и събужда в човека егоизма. Дяволът обаче съществува. Това е духът на лошото. Ако кажем, че не съществува, все едно, че се отказваме от Евангелието, което говори за него. Той е нашият враг, опонента ни в живота, противникът на Христос и се казва антихрист. Христос дойде на земята, за да ни освободи от дявола и да ни дари спасението.\nИзводът, коюто трябва да си направим е, че трябва да научим децата да живеят смирено и да водят обикновен живот. Да не търсят хвалби и „браво“. Да ги научим, че съществува смирение, което е здравето на живота.\nМанталитетът на днешното общество действа лошо на децата. Хората имат друга психология, друга педагогика, предназначени за деца на атеисти. Този манталитет води до своеволие. И виждате резултатите при родителите и при децата. Днес младите крещят. Казват: „Трябва да ни разберете!“. Не трябва обаче ние да се принизяваме до тях. Обратно на това, трябва да се молим за тях. Ще казваме това, което е правилно, ще живеем правилно, но няма да се пригодим към техния дух. Да не развалим величието на вярата си. Не трябва да придобием техния манталитет, за да им помогнем. Трябва да бъдем такива, каквито сме и да проповядваме светлината.\nДецата ще се научат от отците. Учението на отците ще научи децата на изповед, кои са страстите, кои са лошите неща, как светците са побеждавали лошото в себе си. Ние ще се молим Бог да се всели в тях.\nПредишна статия от категорията Нашите деца и пасхалната радост или Рано ли е да учим децата на религия?\nСледваща статия от категорията Старецът Порфирий: Думите звънтят в ушите, а молитвата отива в сърцето\nКратък адрес на настоящата публикация: https://dveri.bg/3akk8


Данъчно време: гъвкави планове за разходи спрямо кредита за отглеждане на деца - Информация - 2021\nДанъчно време: гъвкави планове за разходи спрямо кредита за отглеждане на деца\nПлащанията за детски градини и отглеждане на деца могат да отнесат голяма част от заплатата ви. Това е особено болезнено в трудната икономика, когато всички търсим начини да намалим разходите. За щастие можете да възстановите част от разходите, като се запишете в гъвкава сметка за разходите (FSA) или вземете кредита за отглеждане на деца в данъчно време.\nЗа да имате право на FSA или данъчен кредит за отглеждане на деца, вие и съпругът ви трябва да сте спечелили доходи. Изключение: Един от вас беше редовен студент в продължение на пет месеца от данъчната година.\nАко работите за компания, която предлага FSA, ето как да разберете коя опция е най-подходяща за вас. Така или иначе, това е като получаване на продажна цена за отглеждане на деца - нещо, което на практика никога не се отбелязва.\nФлекс акаунт за грижа за деца\nГъвкавата сметка за разходите за зависими грижи не е нещо, което можете да настроите сами, но много компании предлагат такава на служителите. Този тип FSA ви позволява да оставите до 5000 долара (2 500 долара за женени лица, които подават отделни декларации) преди данъци, за да плащате за зависими грижи.\nСумата се приспада от заплатата ви и след това ви се възстановява за квалифицирани разходи - пари, които сте платили за услуги, които ви позволяват да работите, като грижи в дома (бавачка или детегледачка) и грижи извън дома (като детска стая или след това -училищни грижи). Забележка: В повечето случаи, за да получите възстановяване на FSA, ще трябва да предоставите разписки за плащане и социален осигурителен номер или данъчен идентификационен номер за всеки доставчик на грижи, включително бавачки и други детегледачки.\nТъй като това е приспадане на данък, няма да се налага да плащате федерални, социални осигуровки, Medicare или държавни данъци върху сумата. Вашият принос не може да надвишава дохода на съпруга, който печели най-малко. Така че, за да отделим пълните 5000 долара всяка година, всеки родител трябва да направи поне толкова много.\nFSA по същество служи като приспадане на данъка, намалявайки коригирания брутен доход (AGI). Това може да ви позволи да имате по-подробни данъчни приспадания за годината и да увеличите разрешената сума за лични освобождавания.\nВсе пак помислете внимателно колко пари да отделите за вашия FSA, тъй като губите всяка сума, която не се използва през календарната година. Например, ако се регистрирате, за да вложите 3000 долара във вашия FSA и през тази година харчите само 2000 долара за отглеждане на деца, ще загубите 1000 долара. С други думи, 3000 $ ще бъдат взети от заплащането ви, но само 2000 $ ще бъдат възстановени.\nДанъчният кредит за отглеждане на деца\nIRS предлага от 20 до 35 процента отстъпка до 3000 долара (6000 долара, ако имате две или повече деца) от квалифицирани разходи за отглеждане на деца, които сте натрупали през 2016 г. Ако вашият AGI е 15 000 долара годишно или по-малко, получавате пълния данъчен кредит за отглеждане на деца; ако е повече от 43 000 долара, цифрата спада до 20 процента. Така че, ако печелите 45 000 долара годишно и харчите 6000 долара за отглеждане на деца за две деца, данъчният кредит се равнява само на 1200 долара.\nКвалифицираните разходи са дефинирани по същия начин, по който са за FSA. И както при FSA, тези разходи не могат да надхвърлят спечелените доходи на съпруга, който печели по-малко.\nВ зависимост от финансовите ви обстоятелства може да се възползвате както от FSA, така и от кредита за отглеждане на деца - но не можете да претендирате за едни и същи разходи и за двете. За повечето хора обаче ще има финансов смисъл да изберат едно или друго.\nКато цяло, колкото повече печелите, толкова повече ще се възползвате от FSA, особено ако сте на или над 25-процентната федерална данъчна група. Данъкоплатците в 15-процентната федерална данъчна група, които имат само едно дете и имат квалифицирани разходи от най-малко 3000 долара, може да се окажат най-добри с FSA.\nНапример, съпружеска двойка, подала съвместна федерална данъчна декларация с облагаем доход от 80 000 долара, ще спести федерални данъци в размер на 1250 долара (25 процента от 5000 долара), ако един родител внесе 5000 долара за сметка на FSA на зависими лица. Освен това данъците за социално осигуряване ще бъдат намалени с 310 долара, а Medicare данъци - със 72,50 долара.\nСемействата с по-ниски доходи обикновено получават по-ниска стойност от спонсориран от работодател FSA и се справят по-добре с федералния данъчен кредит. Разбира се, ако вашият работодател не предлага FSA за зависими грижи, ще искате да вземете данъчен кредит.\nВ крайна сметка може да се наложи да стартирате числата, за да видите коя опция ви спестява най-много пари. Данъчен специалист може да го измисли за вас или можете да направите сами математиката с помощта на онлайн инструмент. Потърсете "зависим калкулатор на разходната сметка" (или подобна формулировка), за да го намерите.\nЗа повече информация се консултирайте със счетоводител или изпробвайте тези връзки за IRS:\nЧесто задавани въпроси относно кредита за отглеждане на деца и гъвкавите разходни сметки за зависими грижи\nКредитът за дете и издръжка\nФорма 2441, Разходи за грижи за деца и деца\nГледай видеото: Какво означава Годишен Процент на Разходите всичко, което трябва да знаем (Юли 2021).\nCopyright 2021 \_ Информация от експерти за бременността и родителството \_ Данъчно време: гъвкави планове за разходи спрямо кредита за отглеждане на деца


Принц Уилям, принц Хари и срещата им пред статуята на принцеса Даяна в двореца Кенсингтън - Lifestyle.bg\nПринц Уилям, принц Хари и срещата им пред статуята на принцеса Даяна в двореца Кенсингтън\nВчера, 1 юли, принц Уилям и принц Хари застанаха един до друг и загърбиха неразбирателствата помежду си, за да почетат паметта на покойната си майка. В градините на двореца Кенсингтън бе открита нейна статуя по случай 60-годишнината от рождението й.\nКак почетоха юбилея й\nОбщата поява на синовете на Лейди Ди, и то без останалите членове на кралското семейство, бе дългоочаквано събитие и до последно се чудехме дали нещо няма да се обърка.\nПринцовете пристигнаха заедно и във видимо добро настроение. Усмихваха се, но не един на друг, а по-скоро на камерите и на околните. Дори на повечето снимки погледите им са в противоположни посоки.\nПринц Уилям и принц Хари поздравиха брата и сестрите на майка си, след което се заеха с тържественото откриване на статуята. Двамата избягваха да говорят много-много помежду си и предпочетоха да разменят приказки с останалите присъстващи. Е, може би очаквахме повече от тях - поне кратки речи, но и това да ги видим отново заедно ни бе достатъчно.\nВсе пак, планирането на статуята и реновацията на градините е започнала още преди четири години, когато всичко в кралския двор си бе нормално. За принцовете бе въпрос на чест и дълг към майка им да завършат всичко подобаващо, без значение какво мислят и чувстват един за друг в момента. Важното е, че има нещо, което винаги ще ги обединява - обичта към Даяна и прекрасните спомени, които пазят за нея.\nНяма как да не обърнем повече внимание и на самата статуя. От двореца обясняват, че тя е вдъхновена от коледната картичка на Лейди Ди от 1993 г., на която позира с двата си синове - първата без принц Чарлз. Но виждаме, че до нея сега има общо три деца - две момчета и едно момиче, като две от тях са без обувки.\nОт двореца коментират това решение с желанието да се представи "универсалността и общия ефект, който работата на принцеса Даяна имаше". А след края на събитието, което премина на закрити врата, Уилям и Хари публикуваха общо изявление чрез профила на двореца Кенсингтън.\n"Днес, на деня, на който трябваше да е 60-ият рожден ден на нашата майка, си спомняме нейната сила, любов и характер - качества, които я направиха движеща сила на доброто по света и промениха много човешки животи към по-добро. Всеки ден искаме да бъде още сред нас и се надяваме статуята й да бъде символ на нейния живот и нейното наследство."\nТе благодариха на създателя на скулптурата, на главния градинар за труда, както и на спонсорите, които са им помогнали да осъществят идеята си. Благодариха и на всички, които продължават да пазят Даяна жива в сърцето си.\nСпоред информация на Daily Mail, след официалната част е имало кратък коктейл на един от балконите на двореца Кенсингтън. На него принц Хари е останал едва минути, след което е тръгнал най-вероятно към Frogmore Cottage, където се настани след връщането си на Острова. Не знаем обаче дали е успял да се срещне на четири очи с баба си Елизабет Втора, или е побързал да се върне веднага при Меган и децата си.\nЛайфстайл / Звезди / Принц Уилям, принц Хари и срещата им пред статуята на принцеса Даяна в двореца Кенсингтън


Изберете фигура и вижте коя професия е подходяща за вас | Az-jenata.bg\n03 Сеп 2014|\nВ случай, че професията, която практикувате е на аниматор, то вие сте правоъгълник. Отделете няколко минути и решете този забавен тест.\nСпоред Susan Dellinger, която е водещ лектор по управление на корпорации, психологията на личността и това каква професия да изберем могат да бъдат определени в геометрични форми.\nСподеляме картинки с фигури на кръг, квадрат, зигзаг, правоъгълник и триъгълник. Разгледайте ги добре, изберете тази картинка, която най-много ви допада и вижте в коя сфера бихте се развивали най-добре.\nЗа вас емпатията е отличителна черта на характера. Комуникативни сте и искате хората около вас да се чувстват добре. Когато работите в екип, сте в състояние да стабилизирате колегите си. Но от друга страна много се влияете от чувствата и мнението на хората около вас.\nПонякога сте нерешителни, лениви, жертвате се често за каузи, които не си заслужават, но обичате да получавате признания за вашите постижения и се стремите винаги към постигане на успех.\nПрофесии, които са подходящи за вас според избора ви на форма са: актьор, маркетинг специалист, историк, домакиня, мениджър човешки ресурси, учител, писател.\nВие сте креативна личност с много богато въображение. Вашите фантазии са водещи. Виждате света около себе си по-красив, отколкото е. От друга страна сте неспокойни и се нуждаете от постоянно разнообразие, защото бързо се отегчавате. Бързо и без много усилия разработвате идеи.\nПодходящи професии за вас са: художник, интериорен дизайнер, изобретател, преподавател, изследовател, дърводелец.\nАко вашият избор е квадрат, то вие сте личност, която разсъждава логично и затова рядко се доверявате на вътрешния си глас. Може с часове да анализирате данни, ситуации, докато достигнете до решение, но малко вероятно е да се доверите на интуицията си.\nОрганизирани и лоялни, вие винаги спазвате сроковете, в които трябва да завършите даден проект. Лесно боравите с информация, защото винаги знаете какво и къде да го намерите.\nПодходящи професии за вас са: счетоводител, банков чиновник, програмист, строителен работник, лекар, инженер, офис мениджър, търговец.\nВие сте роден мениджър! Лесно се съсредоточавате върху определена цел, а всяка нова информация, на която попадате, се запечатва в съзнанието ви. Уверени сте, справяте се бързо в ситуации на напрежение, но рядко признавате грешките си, дори и да знаете, че не сте прави.\nВашите предимства са контрол, критичност, креативност, прецизност, амбиция, конкурентоспособност, решителност. Но често зад тези положителни качества се крие и малко повече егоизъм.\nВдъхновение на седмицата: За връзката между физиката и маркетинга (видео)\nПрофесии, в които определено бихте постигнали успехи са: архитект, предприемач, графичен дизайнер, икономист, адвокат, политик, журналист.\nВие сте изследовател и винаги търсите начин да подобрите положението, в което се намирате, но нерядко седите на два стола. Хората около вас често не могат да ви разберат и ви виждат като объркана личност, на която й липсва самочувствие.\nВъпреки това сте изключително смели и сте готови да пробвате неща, които никой друг не би рискувал да пробва.\nИдеални професии според избора ви на фигура са: предприемач, аниматор, ръководител на отдел, публичен изпълнител.\nСнимки: Thinkstock, Photl, Freeimages